CELEX: 62008CN0218
Language: mt
Date: 2008-05-22 00:00:00
Title: Kawża C-218/08: Rikors ippreżentat fit- 22 ta' Mejju 2008 — Il-Kummissjoni tal-Komunitajiet Ewropej vs Ir-Repubblika Taljana

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/13
            
         Rikors ippreżentat fit-22 ta' Mejju 2008 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-218/08)
   (2008/C 197/23)
   Lingwa tal-kawża: It-Taljan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: B. Schima u D. Recchia, aġenti)
   
      Konvenuta: Ir-Repubblika Taljana
   Talbiet
   
               —
            
            
               tikkonstata li billi ma fasslitx pjanijiet ta' emerġenza esterni għall-istabbilimenti kollha li għalihom huma rikjesti dawn il-pjanijiet, ir-Repubblika Taljana naqset milli twettaq l-obbligi imposti mill-Artikolu 11(1)(ċ) tad-Direttiva tal-Kunsill 96/82/KE (1) tad-9 ta' Diċembru 1996, dwar il-kontroll ta'perikoli ta' aċċidenti kbar fl-użu ta' sustanzi perikolużi, kif emendata mid-Direttiva 2003/105/KE (2);
            
         
               —
            
            
               tikkundanna lir-Repubblika Taljana għall-ispejjeż.
            
         Motivi u argumenti prinċipali
   Id-Direttiva Seveso II għandha l-għan li tipprevjeni l-inċidenti kbar fl-użu ta' sustanzi perikolużi partikolari filwaqt li tillimita l-konsegwenzi tagħhom għall-bniedem u għall-ambjent. Huwa ċar li t-tfassil tal-pjanijiet ta' emerġenza esterni huwa dispożizzjoni fundamentali ta' din id-direttiva: dan it-tfassil jippermetti li fil-każ ta' inċident, jiġu adottati miżuri ta' urġenza sabiex jiġi limitati l-konsegwenzi ta' l-inċident.
   L-Artikolu 11 għandu japplika, minħabba r-riferenza magħmula għall-Artikolu 9 u għall-Artikolu 2 tad-direttiva, għall-istabbilimenti kollha li fihom kwantitajiet ta' sustanzi li huma indaqs jew iktar minn dawk indikati fit-tielet kolonna ta' l-ewwel u t-tieni partijiet ta' l-Anness I.
   L-awtoritajiet Taljani jikkonfermaw permezz ta' dokumenti li jipprovdu huma stess li mhux l-istabbilimenti kollha li suppost ikollhom pjanijiet ta' emerġenza esterni għandhom effettivament dawn il-pjanijiet.
   
      (1)  ĠU 1997 L 10, p. 13.
   
      (2)  ĠU L 345, p. 97.